Jozefs Slavičeks
Slavičeks Jozefs bija koktēlnieks. Dzimšanas un miršanas dati nav zināmi. Zināms vien tas, ka no 1759. gada viņš ir dzīvojis un strādājis Liepājā. Apprecējis liepājnieci Mariju Polenu. Sešu bērnu tēvs. Mākslinieka meistarstiķis — kokgriezumi Liepājas Svētās Trīsvienības katedrālē un pilsētas ģerbonis. Palīdzējis noformēt arī Ēdoles, Blīdenes, Cīravas un Kuldīgas dievnamus. Plašāku slavu Latvijā nav guvis.